A BIZOTTSÁG 2126/2005/EK RENDELETE
(2005. december 22.)
az egyes áruknak a Kombinált Nómenklatúra szerinti besorolásáról szóló 350/93/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
mivel:
(1)
Az egyes áruknak a Kombinált Nómenklatúra szerinti besorolásáról szóló, 1993. február 17-i 350/93/EGK bizottsági rendelet (2) intézkedéseket állapít meg a rendelet mellékletének 8. pontjában szereplő sortnadrág Kombinált Nómenklatúra szerinti besorolásáról (509-es fénykép).
(2)
Szükséges pontosítani a szóban forgó ruhadarab zsebeinek leírását, és ennek megfelelően változtatni az indoklás második bekezdését az eltérő besorolások elkerülése érdekében. Eddig azt a tényt, hogy a zsebek nem rendelkeznek zárórendszerrel, egyedül csak az 509-es fénykép szemléltette.
(3)
Továbbá a szóban forgó ruhadarab besorolásának indoklása anélkül utal a „Kombinált Nómenklatúra 62. Árucsoportjához tartozó Megjegyzések 8. pontjá”-ra, hogy megemlítené, hogy az adott megjegyzésen belül melyik bekezdést kell alkalmazni, ami eltérő besorolást eredményezhet.
(4)
A Kombinált Nómenklatúra egységes alkalmazásának biztosítása érdekében egyértelművé kell tenni, hogy a 350/93/EGK bizottsági rendeletben megállapított besorolás nem a Megjegyzések 8. pontjának első bekezdésén alapult, és ezért a besorolást nem azon indok határozta meg, hogy a szóban forgó ruházati cikk szabása olyan, amely egyértelműen jelzi, miszerint azt nők számára készítették.
(5)
Rendelkezni kell arról, hogy a 62. Árucsoporthoz tartozó Megjegyzések 8. pontjának második bekezdése alapján a szóban forgó ruházat a 6204 63 90 KN-kód alá került besorolásra, mivel a ruha szabása nem teszi egyértelművé, hogy azt férfiak vagy nők számára készítették, és ezért azokat nem lehet sem férfi- vagy fiú-, sem női vagy leánykaruhaként beazonosítani.
(6)
A 350/93/EGK bizottsági rendeletet ennek megfelelően módosítani kell.
(7)
Az e rendeletben előírt rendelkezések összhangban vannak a Vámkódex Bizottság véleményével,
ELFOGADTA EZT A RENDELETET:
1. cikk
A 350/93/EGK rendelet mellékletének 8. pontja az alábbiak szerint módosul:
1.
Az 1. oszlop (árumegnevezés) utolsó mondatának helyébe a következő szöveg lép:
„A ruhanemű mindkét oldalán van egy nyitott belső zseb és egy kötött belső rövidnadrág (65 % poliészter, 35 % pamut) deréknál varrva (mint a rövidnadrágoknál) (lásd az 509-es számú fényképet) (*)”.
2.
(2) A harmadik oszlop (indoklás) szövege helyébe a következő szöveg lép:
„A besorolást a Kombinált Nómenklatúra 1. és 6. általános értelmezési szabálya, a 62. Árucsoporthoz tartozó Megjegyzések 8. pontjának második bekezdése, valamint a 6204, a 6204 63 és a 6204 63 90 KN-kódok szövege határozza meg.
Úszónadrágként való besorolás kizárt, mivel a ruhanemű szabása, általános megjelenése és a ruhaneműn jelen lévő szoros zárórendszer nélküli oldalzsebek miatt nem tekinthető kizárólag vagy elsősorban úszáshoz használandó viseletnek.”
2. cikk
Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. december 22-én.